कहा- सर्विलांस रखें, सांस की बीमारी से पीड़ित सभी मरीजों की टेस्टिंग की जाए
Prime Minister Narendra Modi Covid 19 High Level Review Meeting Today - प्रधानमंत्री नरेंद्र मोदी कोविड से संबंधित स्थिति और उसकी तैयारियों को लेकर आज शाम 4:30 बजे एक हाई लेवल मीटिंग करेंगे। भारत में मंगलवार को कोरोना के 1134 नए मामले सामने आए हैं।
PM नरेंद्र मोदी ने बुधवार को कोरोना के बढ़ते मामलों को लेकर हाईलेवल मीटिंग की। उन्होंने मीटिंग में सर्विलांस, ​​जीनोम टेस्टिंग और सांस की बीमारी से पीड़ित सभी मरीजों की टेस्टिंग करने पर जोर दिया। देश में इन दिनों कोविड-19 और इन्फ्लूएंजा के केसेज में लगातार बढ़ोतरी हो रही है।
मीटिंग में स्वास्थ्य मंत्री मनसुख मंडाविया समेत कई स्वास्थ्य अधिकारी शामिल रहे।
भारत में मंगलवार को कोरोना के 1134 नए मामले सामने आए। जबकि 5 लोगों की मौत हो गई। 662 मरीज ठीक हुए। वहीं, एक्टिव केस की संख्या बढ़कर 7026 हो गई है। उधर, देश में अब तक कोविड वैक्सीन के 220.65 करोड़ डोज दिए जा चुके हैं।
देश में कोरोना का पहला केस 28 फरवरी 2020 को मिला था। तब से अब तक देश में 4.46 करोड़ से ज्यादा केस सामने आ चुके हैं। 5 लाख से ज्यादा संक्रमितों की मौत हो चुकी है।
कोविड मामलों में अचानक बढ़ोतरी के साथ-साथ H3N2 वायरस के मामलों में भी बढ़ोतरी हुई है, जो चिंता बढ़ाने वाली है। इन्फ्लूएंजा H3N2 से देश में अब तक 10 से ज्यादा मौतें हो चुकी हैं।
बीते 24 घंटे में 100 से ज्यादा नए केस वाले 4 राज्य
महाराष्ट्र: 280 केस मिले। 1 संक्रमित की मौत हो गई। 1489 मरीजों का इलाज चल रहा है।
गुजरात: 176 केस मिले। 1 मरीज की मौत हो गई। 916 का इलाज चल रहा है।
केरल: 113 केस मिले। 1 की मौत हुई। 1025 का इलाज चल रहा है।
कर्नाटक: 113 केस मिले। 624 मरीजों का इलाज चल रहा है।
फतेहाबाद में महिला H3N2 पॉजिटिव मिली
हरियाणा के फतेहाबाद में H3N2 इन्फ्लुएंजा वायरस का एक और मरीज मिला है। हिसार के निजी अस्पताल में ढाबी कलां की 62 वर्षीय बुजुर्ग महिला भर्ती है। महिला को खांसी व जुकाम की शिकायत थी, ऐसे में वायरस की जांच के लिए सैंपल लिए गए। मंगलवार दोपहर को जो रिपोर्ट आई है उसमें पॉजिटिव मिली है। स्वास्थ्य विभाग ने अब बुजुर्ग महिला की निगरानी भी शुरू कर दी है। उसे बीपी और शुगर की भी शिकायत है। पूरी खबर पढ़ें...
क्या कोरोना के मामले बढ़ने की वजह H3N2 वायरस है?
कोरोना के मामलों में अचानक बढ़ोतरी के साथ-साथ H3N2 इन्फ्लुएंजा वायरस के मामले भी बढ़े हैं। केंद्रीय स्वास्थ्य मंत्रालय ने पिछले सोमवार को देश के बड़े हॉस्पिटल के टॉप हेल्थ एक्सपर्ट्स के साथ H3N2 इन्फ्लूएंजा के बढ़ते मामलों पर चर्चा करने के लिए एक बैठक की। इसमें इन्फ्लूएंजा के बढ़ते मामलों पर चर्चा की गई।
दिल्ली के राम मनोहर लोहिया हॉस्पिटल के मेडिकल डायरेक्टर डॉ अजय शुक्ला ने बताया कि सभी वायरल बुखारों में लगभग समान लक्षण होते हैं। आपकी नाक बह सकती है, आपको हल्की खांसी हो सकती है, आपको बुखार हो सकता है, शरीर में और सिर दर्द हो सकता है। पूरी खबर पढ़ें...